
	[bookmark: nev]BENCSIK GERGELY
Mérnök Informatikus
BSc, 5. félév
Pécsi Tudományegyetem
Pollack Mihály Műszaki és Informatikai Kar
	






Témavezető:
	Dr. Sári Zoltán
egy. adjunktus, PTE PMMIK




Elektro-akusztikai, szinkronizált kiegyenlítő

A dolgozat ismerteti az elektro-akusztika egyik általános problémáját: a hangtechnikában használt eszközök átviteli karakterisztikájának előnytelen és előnyös torzítását a feldolgozandó jelen. Ezt követően bemutatja a equalizert (kiegyenlítőt), amellyel az átviteli karakterisztikák előnytelen torzítását ellenpontozzák, illetve ami segítségével a hangzást optimalizálják. Itt veti fel a dolgozat egy adott hangkarakterű felvétel (egy hangszer, egy beszéd- vagy énekhang) kiegyenlítésének problémáját, amit az előre paraméterezett equalizerrel csak kompromisszumok árán lehet megoldani.
A dolgozat fő témája itt kerül tárgyalásra: egy olyan eszköz, amely a megoldást jó megközelítéssel képes produkálni úgy, hogy a kezelőjének csak egy általános kiegyenlítési profilt kell definiálnia. A közel valósidejű szinkronizáció ezt a profilt adja át a kiegyenlítőnek, a jel alap körfrekvenciájának függvényében offsettelt értékekkel. Itt következik a szinkronizációhoz szükséges adatok ismertetése, az adatok megszerzésének, jelfeldolgozási módszerének, matematikai és fizikai hátterével együtt. Ezt követi a paramétereket váró, szinkronizálható kiegyenlítő technikai leírása, majd a paraméterezési mód felsorolása.
Végül a belátható felhasználási lehetőségek mellett az eszköz saját problémáinak és optimalizációs lehetőségeinek, illetve a továbbfejleszthetőség irányainak felsorolása zárja a dolgozatot.



